Tere! Sid Roth siin.
Tere tulemast minu maailma, kus kõik on loomulikult üleloomulik!
Kui Jumal saab kasutada
hõivatut 5 lapse ema, kes neid ise kodus koolitab,
et tuua oma au ja imesid esile, kuhu iganes ta ka ei läheks,
siis Ta saab ja tahab kasutada ka sind.
Jumala üleskutse on: "Kõik pardale ja käed külge!"
Kas on olemas üks üleloomulik sfäär?
Maailm, mis ületab kõik inimlikud teadmised?
Kas on elu pärast surma?
Kas me unenäod võivad kätkeda taevaseid sõnumeid?
Kas Jumal on valmis tabama maad tervenemislainetega?
Liituge Sidiga vaatama saadet "See on üleloomulik!“
Püha Vaim, me kõige olulisem külaline -
tean, et oled siin ja su ligiolu suureneb iga hetkega.
Miriam Evans, siin on juba nii palju toimumas,
nii nagu ka te koosolekutel.
Neile, kes ei tea - mis laadi asju te teenistustel toimub?
Paljud inimesed saavad füüsiliselt terveks
ja imesid sünnib kui murdu
tänu Jumala aule ja Püha Vaimu ligiolule,
mis puudutavad inimesi.
Seetõttu kogen oma teenistustel sageli ka õhutust öelda inimestele:
"Sul on luba saada terveks siin teenistusel, mil iganes soovid."
Ühtlasi ütlen ka: "Kui tunned oma ihus ükskõik, mil moel, mingit läbimurret -
olgu või 10% paranemine,
siis tahan, et tõstaksid mõlemad oma käed,
nii et tean, et Püha Vaimu vägi on üle kogu su ihu."
Ehk ka kodus olles -
kui kogete 10% või enamat paranemist,
siis lihtsalt lehvitage Jumala poole.
Ja teie siin stuudios tehke seda sama.
Me hoiame teil pilgu peal.
Jah, ma usun sellesse.
Anname selle loa ka kohe praegu.
Kogen Püha Vaimu kaudu,
kuidas Jumala au juba liigub läbi tele-eetri.
Ole terve Jeesuse nimel!
Kogen, et Jumal tervendab kedagi televaatajat just praegu vähist.
Oled olnud hirmust kange, aga kogesin, kuidas hirm lahkub.
Ole terve Jeesuse nimel!
Me käsime vähil lahkuda just praegu, Jeesuse võimsal nimel!
Ka on inimesi, kel on kaelavalu ja võib olla migreen -
ka teie saate just praegu terveks.
Rääkige, millised inimesed on te teenistustel terveks saanud?
Tean, et neid on palju, aga rääkige mõnest.
Me teenistusel oli hiljaaegu üks naine, kes oli olnud kurt 15 aastat.
Ta kaotas oma kuulmise keskkoolis.
Ütlesin ka tookord inimestele, et neil on luba terveks saada
ja niipea, kui hakkasin inimeste eest palvetama
ja ülistusbänd hakkas mängima,
tõstis see naine käed üles ja pastori naine tõi ta lavale.
Küsisin, mis temaga toimub
ja ta vastas: "Mu kõrvad hakkasid just äsja kuulma."
Samal ajal oli rahva seas üks naine,
kelle kõrvad kumisesid nii kõvasti,
et tal oli raske kuulata madala tooniga helisid.
Kuuldes laval oleva naise tunnistust, ütles ta Jumalale:
"Kui tervendasid selle naise, suudad tervendada ka minu."
Ja Jumal tervendas ta sellest kõrvade kumisemisest.
Ta läks peale seda ühte restorani ühele sünnipäevapeole,
kus ta sattus istuma ühe naise kõrvale,
kellel samuti kõrvad kumisesid.
Too ütles: "Ma ei kuule teid, sest mu kõrvad kumisevad",
mispeale see naine hõiskas: "Ma sain just sellest kuminast terveks!
Las ma palvetada te eest."
Nii kuulutas ta tolle naise üle tervenemist Jeesuse nimel.
Jumala au langes tolle naise üle, nii et ta kukkus oma taldriku kohale.
Ettekandja tuli ja küsis: "Mis toimub? Kas kõik on hästi?"
See naine vastas: "Kõik on hästi. Evangeelium toimib siin kõige täiega"
jagades seepeale ka sellele ettekandjale Jeesusest.
Mis on need ligipääsud Jumala aule?
Psalmis 24:7-8 on öeldud:
"Teie, väravad, tõstke oma pead,
ja teie, igavesed uksed, saage kõrgeks,
et aukuningas saaks sisse tulla!
Kes on see aukuningas?
See on Issand, tugev ja vägev Issand, vägev sõjas."
Jeesus on see aukuningas
ja kui me võtame Ta oma Issanda- ja Päästjana vastu,
siis Ta Püha Vaim on ka meie koostööpartneriks
ning sillaks taeva ja maa vahel,
et me näeksime, kuidas Jumala au ja taevane atmosfäär
võtavad kuju ka maa peal.
Usun, et kui me hoiame väga Püha Vaimu ligi,
tehes Temaga koostööd,
võime näha ka Jumala au võtmas kuju kus iganes me ka poleks.
Miriam läheb kaubakeskusesse ja kõik ta ümber saavad terveks.
Ma tahaks ka seda kogeda.
Tooge mõned viisid oma raamatust "Jumala au imed",
kuidas olla Jumala au elavaks väravaks?
Esimene asi on nälg Jumala järele,
sest selline nälg toob taeva maa peale.
Me ei saa kuidagi tervenemist ega teiste tervendamist välja teenida,
sest see lähtub ainuüksi Jeesuse ristitööst.
Nii et nälg Jumala järele võimaldab meil ka saada midagi.
Nälg Jumala järele
on kohe kindlasti väravaks kogemaks Püha Vaimu.
Kas kõik võivad olla selliseks väravaks nagu te olete?
Jah, kui nad usuvad Jeesusesse.
Usun, et me saame olla need elavad väravad nagu Psalmis 24
Tooge veel mõni näide.
Ütleksin, et ka riski võtmine on üheks võimsaks väravaks.
Minupoolne riskide võtmine on muutnud mu elu.
Kui ma vaid astuks välja selle põhjal, mida Piibel ütleb, et ma suudan,
sest ma kunagi ei tea,
kas kellegi läbimurre võib sõltuda minu riski võtmisest.
Usun, et minu sõnakuulelikkus võib tuua kaasa kellegi läbimurde.
Aga mis siis, kui riskid ja midagi ei juhtugi?
Hea küsimus, sest olen ka seda kogenud.
Olen võtnud riske, aga midagi pole juhtunud.
Kuna ma aga olen juurdunud Jeesuse armastusse,
võin lausa kuulda Teda ütlemas: "Tütar, hästi tehtud!
Jätka võitlemist ja edasi litsumist,
et ma näeks, et mu ristitöö oli seda väärt."
Usun, et seetõttu näengi suuremaid läbimurdeid,
kuigi samas on nii palju enamat, mida usun ja mille nimel võitlen.
Teen seda teadlikult just nimelt riski võtmise värava kaudu.
Inimesed, kel on rannetega probleeme,
saavad praegu terveks.
Miriam oli 17-aastaselt lapseootel
ja ta ainsaks valikuvariandiks tundus olevat
kas ta enda teatud laadi surm
või oma lapse aborteerimine.
Oleme kohe tagasi.
Naaseme peagi saatesse...
Ameerika lugu pole veel läbi
Jumala au saab vabastatud üle Ameerika rahva
Püha Vaim valmistab meid ette Jumala au ärkamiseks,
mida näeb kogu maailm
Teid pole kutsutud kogema hirmu, haigusi, kaotusi või depressiooni.
Teid on kutsutud kandma Jumala au
Me ei saa magada maha Püha Vaimu väljavalamist!
Naaseme saatesse...
See nõudis üht imet 17-aastase lapseootel neiu jaoks,
kes elas metsikut elu täis hävitavaid suhteid ja harjumusi,
et muutuda elavaks Jumala ligiolu kandjaks.
Miriam, mis toimus?
Olin 17 ja sain teada, et olen rase.
Olin tookord väga spordile orienteeritud
ja sain ka selles vallas stipendiumi.
Nii oli mul ka palju plaane.
Kahjuks aga polnud Jeesus osa neist ja sellest ka kõik suur segadus.
Kuuldes oma rasedusest olin hirmunud,
teades, et pean valmima elu ja surma vahel.
Kahjuks ümbritses mind palju neid, kes olid valinud surma.
Heites kord magama, tundsin, et abort on ainus lahendus.
Niipea aga, kui mu pea patja puudutas,
nägin hoobilt ühe nägemuse,
kus ma ei lamanud mitte oma voodis, aga haigla voodis.
Ühtlasi nägin oma voodi jalutsis deemonit,
kelle käed olid välja sirutatud, otsekui oodates mu beebit.
Korraga täitus kogu mu palat deemonitega
ja ma tundsin end elutuna. Tundsin, et suren.
Nähes kõiki neid teisi deemoneid,
vaatasin oma kõhu ja jalgade peale, mis voolasid verd
ja ma tundsin, kuidas elu lahkust minust.
Tundsin tohutut hirmu, sest surm oli mu palatis.
Niipea aga, kui olin alla andmas, olles valmis surema,
oli seal üks mees, keda vaevu nägin, sest temaga kaasnes tohutu valgus.
Ta lõi käega ukse lahti ja hüüdis: "Nad on minu!"
Niipea, kui ta seda ütles, oli iga viimne kui deemon kadunud.
Neil polnud enam mingit võimalust.
Ma ei näinud selle sisenenud mehe nägu ega teatud kehaosi,
sest valgus, mis temast kiirgas, oli nii pimestav.
Samas teadsin sel samal hetkel, et tegu oli Jeesusega.
Nägemusest välja tulles olin üleni higine
ja mõtlesin, mis see kõik veel oli?
Tegu oli pühapäeva hommikuga.
Jooksin kööki ja mu ema oli seal.
Ütlesin, et peaksime minema kirikusse
ja ta oli šokis, sest tegu polnud mingi tavalise ettepanekuga.
Ta küsis, kas minuga on kõik hästi ja ma küsisin, miks ta küsib?
Ta ütles, et oli näinud minust kohutava unenäo,
kus olin intensiivravi osakonnas ja polnud kindel, kas jään ellu.
Kui tal lubati mind vaadata,
nägi ta, kuidas mu kõht ja jalad olid üleni verega kaetud
ehk mul oli verejooks.
Teadsin, et see oli Jumala hoiatus ja et Ta tahab päästa mu elu.
Mõistes, kui oluline mu elu mu enda jaoks on,
mõistsin ka, kui oluline on mu sündimata lapse elu
ja ma teadsin, et Jumal annab meile uue võimaluse.
Räägi lühidalt ka oma lapsest, kes tänu sellele ellu jäi.
Jaa, mu tütar Cathrine'ga on kõik hästi.
Ta on ülistusjuht, kandes endas Jumala läbimurdvat väge.
Ta kolis hiljaaegu Kaliforniasse, juhtides seal üht ärkamist
ja ma olen nii, nii tänulik tema eest.
Ühtlasi kogen,
et meid vaatavad praegu inimesed, kes kuuluvad nö Z-põlvkonda.
Usun, et vaatate meid põhjusega, sest Jumal kutsub teid.
Püha Vaim kõnetab teid minu loo läbi
ja nii tahan kuulutada kogu selle Z-põlvkonna üle,
et Jumal tõstab teid üles puhtuses ja väes.
Z-põlvkonnast tõusevad esile Jumala au kandjad.
Usun, et Jumal on märgistanud paljude te elud
millegi imelise jaoks.
Ta kutsub teid olema ärkamise hääleks
oma põlvkonna keskel.
Ma kuulutan iga pimeduse jõu vastu, mis hoiab teid vangis
ja ma ütlen: saage vabaks Jeesuse nimel!
Ütlete, et Jumala tuli valmistab meid olema Tema au kandjad. - Just.
Selgitage.
Ristija Johannes ütles, et ta ristib inimesi meeleparanduseks,
aga tema järel tulija ristib neid Püha Vaimu- ja tulega.
See tuli hakkab hävitama depressiooni, deemonlikku rõhumist,
haigusi, sõltuvusi ja sidumisi.
Jumala tuli neelab me vaenlased.
Kuid see sama tuli ka puhastab meid,
tuues meis esile kulla, mis pandi meisse me ema üsas.
See tuli toob esile kõik hea, mille Jumal on me sisse pannud,
et võiksime elada puhtuses, pühaduses ja väes.
Üks asi, mida te elus näen, on see, et te ise olete tule kandja
ehk siis Jumala au kandja.
Nii et kuhu iganes ka lähete - inimesed saavad osa sellest tulest.
5-sõnaline sõnum inglilt muutis Miriami tuleviku
ja saab muutma ka teie oma.
Kuid see saab muutma ka Ameerika tulevikku.
Naaseme peagi saatesse...
Palve mängib olulist rolli
saamaks osa Jumala õnnistustest ja tõotustest elus.
Igapäevaselt oma palvekeeles palumine
on nii oluline keset aegu, mille keskel elame.
Tutvustame Sid Roth'i uut äppi GODTALK.
Tänu sellele palve-äpile
saate seada meeldetuletuse, millal soovite palvetada.
Anda aruandluse mõttes teistele teada, millal palvetate
Kasutada meie ülemaailmse palvekogukonna hüvesid
jagades seal Jumalaga oma palvesoove.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt üleloomulikus palvekeeles,
mille Jumal on teile andnud.
Saage osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsige äppide alt üles "SID ROTH'S GODTALK"
Paljud vaatajad on kogenud imesid tänu me saate vaatamisele.
"Palusin 2017. a. eestpalvet.
Orkaan Harvey liikus Houstoni suunas,
samas kui ma olin pöördumas tagasi Floridasse.
Mu poeg oli 4 päeva mu Houstoni 2. k korteris lõksus,
kuna 1. korrus oli vee all.
Tänu mitmele imele sain nii oma poja kui vara sealt siiski kätte
Olles tagasi Floridas, sain nädalaga asjad lahti pakitud
ja siis tabas meid orkaan Irma.
Te palusite taaskord mu eest.
Tuul puhus 160 km/h,
rebides hiiglaslikke puid koos juurtega üles.
Koduust avades kuulsin ja kogesin, kuidas see raputas maapinda,
kuid minu aia puud vaevu liikusid ja risu ei lennanud ka kusagil.
Orkaan liikus ümber me krundi, meisse puutumata.
Tänu te palvetele ja Jeesuse üleloomulikule kohalolule,
elasin üle kaks orkaani ilma väiksemagi kriimuta." Craig
Kui ka te olete saanud puudutatud me saadete kaudu,
jagage oma tunnistust ekraanil nähtava kodulehe kaudu.
Naaseme saatesse...
Miriam, ma ei jõua ära oodata seda inglilt saadud sõnumit,
mis mõjutab nii meid, Ameerikat kui kogu maailma.
Mis sõnum see on?
Nägin ühel hommikul ärgates hiigelsuurt inglit oma toas,
kel oli käes üks raamat.
Ta ütles lihtsalt: "Ära eira tunnistuses peituvat väge."
Teadsin, et ta käes olevas raamatus olid tunnistused imedest
ja kui ma küsisin Pühalt Vaimult, mida see tähendab,
siis Ta tuletas mulle meelde Ilmutuse 19:10, kus on öeldud:
"Jeesuse tunnistajaks on prohvetluse vaim!”
Nii teadsin, et üheks Jumala au esiletuleku viisiks
on jagada tunnistust Jeesusest,
mis avab selle tunnistuse kuuljaile võimaluse
võtta vastu Jeesuse tervendav vägi.
Mu enda kogemus on,
et kui jagan sellest, mida Jeesus on teinud,
siis selle mõju jõuab kõigini, kes vaid tahab uskuda.
Rääkige ka sellest nägemusest, mida nägite Ameerika kohta.
Lendasin mõni kuu tagasi lennukis ühele oma teenistustest,
nähes pilti, kuidas Jeesus hõljus üle kogu Ameerika rahva
ja Tal olid käes elustamisvahendid,
millega Ta tõi me rahva tagasi ellu.
See ongi kogu ärkamise tuum, sest Jeesus on ülestõusmine ja elu.
Nii nägingi, kuidas Ta äratas Ameerika taas ellu
ja Ta ütles mulle:
"Jeesuse ülestõusmise vägi saab olema taas osa kogudusest."
Usun siiralt, et see on juba alanud
ja me oleme näinud seda ka oma teenistustel.
Kuid Jumal käskis mul üks päev minna veel sammukese kaugemale,
küsides: "Kas annaksid mulle oma elu?"
Vastasin: "Muidugi Jeesus! Olen seda ju juba teinudki."
Kuid Ta küsis: "Kas annaksid oma elu igapäevaselt,
muutudes elustamisvahenditeks minu käes,
mis äratavad surnud asjad taas ellu?"
Usun, et Ta küsib ka Kristuse Ihult ehk koguduselt seda sama:
"Kas oleksite valmis olema mu käes nendeks elustamisvahenditeks,
kes äratavad surnud asju ellu?
Nii surnud ihusid kui vaimselt surnud inimesi.
Surnud abielusid, perekondi jne."
Me näeme ärkamise laineid tõusmas taas me rahva keskel.
Tean inimesi, kes on teinud aborti ja kahetsenud seda,
kuid keda see lugu ikka veel vaevab.
Tahan paluda te eest just praegu.
Kuid mitte vaid teie, aga kõigi eest,
kelle üle Püha Vaim on langenud, viidates te elus olevale patule
või ka teie eest, kes te pole kunagi võtnud Jeesust oma Issandana vastu.
Korrake seda palvet minu järel, mõeldes seda kogu südamest:
Kallis Jumal,
olen teinud nii palju vigu.
Mul on häbi nende pärast
ja ma ei taha neid enam teha.
Usun, et Su veri
puhastab mind kõigist mu vigadest
ja ma olen puhas.
Ja nüüd, mil olen puhas,
siis Jeesus - tule ja ela mu südames.
Teen Sinust oma Issanda
ja Päästja.
Aamen.
Miriam, palun, et paluksid Püha Vaimu- ja tulega ristimise pärast
ja mida iganes veel Jumal sulle näitab.
Lihtsalt tõstke oma käed
ning ma palun, et Püha Vaimu- ja tulega ristimine langeks te üle.
Issand, ärata ellu iga surnud asi just praegu.
Nii nende ihudes, abieludes kui peredes.
Jumal ütleb teile:
"Kutsuge tagasi koju kõik need kallid, kes on eemal Jeesusest."
Olen näinud seda sündimas ja vabastan selle sõna.
Üks naine polnud 3 kuud oma lapsest kuulnud
ja siis too helistas talle.
Las kõik "kadunud pojad" tulla tagasi koju, Jeesuse nimel!
Püha Vaim, võta üle just praegu!
Võtke vastu see tuli, mis põletab iga vaenlase
ja iga valu, haiguse ja häda Jeesuse võimsal nimel.
Me täname Sind, Issand!
Me täname Sind, Püha Vaim!
Sa oled võimeline tegema nii palju rohkem kui me palume
vastavalt väele, mis on nende sees.
Me täname Sind Isa, Jeesuse võimsal nimel!
Väljaspool me päikesesüsteemi
on viimase 20 aasta jooksul avastatud üle 1000 planeedi.
Ainuüksi Linnutees on vähemalt 100 miljardit tähte
ja vähemalt 100 miljardit galaktikat vaadeldavas universumis.
Taevas on rohkem tähti kui liiva kõigis maailma randades.
Igas sekundis sünnib kuni 4800 uut tähte.
Inimese ajus on keskmiselt 86 miljardit neuronit.
Kui kogu inimese DNA üheks sirgeks tõmmata,
oleks selle pikkuseks pea 55 miljonit km,
mis ulatuks Pluutoni edasi-tagasi kuus korda.
Kiirusega, millega vererakud tavalises inimkehas liiguvad,
saaks maakerale 2,5 korda tiiru peale teha.
Ajust ja ajju liikuvad närviimpulsid liiguvad kiirusega 400 km/h,
mis on kiirem kui vormelauto liikumine.
Kui inimaju oleks arvuti,
suudaks see teha 38 000 triljon operatsiooni sekundis.
Tegu on maailma võimsaima superarvutiga,
millest me kasutame vaid üliväikest osa.
Kas kogu see loodu on vaid juhuslik kokkusattumus?
Või on kogu universum loodud kindla plaani järgi?
Kas on olemas Looja, kellel on plaan ka sinu jaoks?
Pakume sulle üht sisukat raamatut,
mis vastab nii neile kui paljudele teistelegi küsimustele.
Saad selle endale tasuta alla laadida,
külastades ekraanil nähtavat kodulehekülge.
Järgmises saates...
Ma lasin hirmul liiga kaua valitseda oma elu üle.
Ärge uskuge valet, et hirm kaob, kui seda ignoreerida.
Te peate selle hirmu ära võitma.
Tere! Mina olen Jeremy Johnson.
Vaadake meid järgminegi kord,
kus jagan, kuidas olla saatana suurimaks hirmuks.
Tõlge: Anne-Ly Raukas